**Flynas** (arabcha: ), *flynas* deb ham yoziladi, ilgari **Nas Air**, Saudiya Arabistonining lou-koster aviakompaniyasi boʻlib, birinchi budjet sinfidagi aviakompaniyasidir. Kompaniyaning bosh ofisi Ar-Riyodda joylashgan.

Tarixi
------

Nas Air va Sama Airlines budjet aviakompaniyalari hukumatdan litsenziyalarini olguniga qadar Saudi Arabian Airlines 2006-yilgacha mamlakatdagi yagona aviakompaniya edi. Nas Air 2007-yilda tashkil etilgan. Parvozlar oʻsha yilning fevral oyida boshlangan. 2007-yil oxirida Nas Air Airbus A320 oilasining 20 ta samolyotini sotib olish boʻyicha buyurtma berdi.

2013-yil noyabr oyida kompaniya oʻz nomini *Nasairdan* *Flynasga* oʻzgartirdi. 2017-yil yanvar oyida Flynas 80 ta Airbus A320neo oilasi samolyotlariga buyurtma berish boʻyicha shartnoma imzoladi. 2018-yil noyabr oyida Flynas birinchi Airbus A320neo oilasidagi samolyotini qabul qildi. Shartnomada samolyotlar 2018-yildan 2026-yilgacha yetkazib berilishi ko'zda tutilgan. 2023-yil iyun oyida Flynas 30 ta Airbus A320neoga buyurtma berdi, aviakompaniyaning Airbus bilan umumiy buyurtmalari sonini 120 ta A320neo samolyotiga, shu jumladan 10 ta A321XLRga yetkazdi.

Korporativ faoliyati
--------------------

### Egaligi

2014-yil oktyabr holatiga koʻra, Flynas aksiyalari nazorat paketi National Airline Services Holding (63%)da, qolgan ulush esa Kingdom Holdingga tegishli.

Parvoz manzillari
-----------------

2023-yil sentyabr oyi holatiga koʻra, Flynas 99 ta marshrut boʻyicha 54 ta yoʻnalishga xizmat koʻrsatadi. Aviakompaniya Dammom, Jidda va Ar-Riyod aeroportlaridan parvozlarni tashkillashtiradi.

Misrdagi Asyut va Sharm al-Shayx shaharlariga aviatashuvchining dastlabki parvozi 2009-yilda boshlangan, Sharm al-Shayxga dastlab mavsumiy asosda parvozlar amalga oshirilgan. 2011-yilda aviakompaniya Turkiyaning uchta shahri: Adana, Antokiya va Istanbulga parvozlarni boshladi. Shuningdek, oʻsha yili Lohur shahri Karachidan keyin aviakompaniya uchadigan Pokistonning ikkinchi shahriga aylandi. 2013-yil fevral oyida, Dammomdan Yanbuga parvozlar boshlandi. Shuningdek, oʻsha oyda aviakompaniya Dammomdan Xartumga parvoz qila boshladi, Sudan poytaxti aviakompaniyaning Saudiya shahri bilan bogʻlangan birinchi xalqaro yoʻnalishiga aylandi.

2014-yil fevral oyida, Flynas *Global Flight Routes* dasturini taqdim etdi*.* Dastur Jidda va Afrika, Osiyo va Yevropa yoʻnalishlari oʻrtasidagi reyslar uchun yoʻlovchilarga arzon narxlarni taklif qilishga hamda Saudiya Arabistoniga diniy sayyohlarni tashishga moʻljallangan. 2014-yil mart oyida, Flynas Portugaliyaning Hi Fly aviakompaniyasidan ijaraga olingan uchta Airbus A330 samolyotlarining birinchisini roʻyxatdan oʻtkazdi. Ushbu samolyotlar, jumladan, A330-200 va A330-300 modellari uzoq masofalardagi parvozlar uchun ishlatiladi. Aviakompaniya, shuningdek , Airbus A350 samolyotlarini oʻz parkiga qoʻshishni rejalashtirgan.

Flynas 2014-yil aprel oyida oʻzining birinchi uzoq masofali Yevropa yoʻnalishida Jidda – London Gatvik reysi orqali Saudiya Arabistoni – Buyuk Britaniya bozoriga xizmat koʻrsatuvchi birinchi lou-koster boʻldi. Jakarta, Kuala Lumpur, Kasablanka, Manchester va Islomobod yoʻnalishida uzoq masofali qatnovlar bilan bir qatorda Karachi va Lohurga oʻrta masofali parvozlar ham rejalashtirilgan edi. Eronga parvozlar ham xuddi shu vaqtda boshlanishi kerak edi. 2014-yil 7-may kuni boshlangan Manchester yoʻnalishi Buyuk Britaniyadagi ikkinchi manzilga aylandi. Qohiraga reyslar 2014-yil iyun oyida boshlandi va bu aviakompaniya o'z xizmatlarini taklif qiladigan yettinchi manzil bo'ldi. London-Gatvik—Ar-Riyod marshruti ham xuddi shu yilning 27-iyulidan boshlab yoʻlga qoʻyildi. Bir oy oʻtgach, 2014-yil avgustdan boshlab hali yoʻlga qoʻyilganiga uch oy boʻlmagan Manchester yoʻnalishida parvozlar toʻxtatilishi haqida xabar berildi. Oʻsha oyda Hindiston bozoriga birinchi parvoz Haydarobodga amalga oshirilishi, 2014-yil sentyabr esa Kojikodega qatnovlar boshlanishi kutilgan edi. Rejalar jadvaliga, shuningdek, Fransiyaga, keyinchalik Xitoy, Filippin, Nigeriya va Janubiy Afrikaga aviaqatnovlar kiritilgan edi. Flynas ham 2015-yilda AQSh bozoriga kirishi kutilgan edi. Biroq 2014-yil avgust oyi boshida Manchester aviakompaniya parvoz yoʻnalishlari roʻyxatidan olib tashlandi va oʻsha yilning oktyabr oyida aviakompaniya yomon ishlashi tufayli uzoq va oʻrta masofadagi koʻplab parvozlarni bekor qilganini eʼlon qildi. Shuningdek, 2014-yil oktyabr oyida Al-Qosim yoʻnalishi parvoz roʻyxatiga qoʻshildi.

2015-yil aprel holatiga koʻra, yoʻlovchilar soni boʻyicha Flynasning 3 ta eng gavjum mahalliy reyslari quyidagicha: Jidda (JED) – Ar-Riyod (RUH), Dammom (DMM) – RUH va JED – DMM. Aviakompaniya Haj mavsumida ham parvozlar tashkillashtiradi.

### Codeshare shartnomalari

Flynas 2012-yilda Etihad Airways bilan kodshering shartnomasi imzolagan edi, bu aviakompaniyaga Abu-Dabidan Etihad tomonidan amalga oshiriladigan bir qator reyslarga oʻz kodini joylashtirish imkonini beradi. 2016-yil may oyida aviakompaniya Pegasus Airlines bilan kodshering shartnomasini imzoladi.

2020-yil fevral oyida Flynas Xalqaro havo transporti assotsiatsiyasiga (XHTA) aʼzo boʻldi, bu aviashirkatga boshqa aʼzo aviakompaniyalar bilan „katta hamkorlik"da yordam beradi va kodshering kelishuvlari orqali ulanishni oshiradi.

Aviaparki
---------

### Joriy holati

 Dubay xalqaro aeroportida Flynas Airbus A320-200 samolyoti
Fayl:Flynas at LWO.jpg Flynas Airbus A320neo samolyoti Lvov xalqaro aeroportida suv arkasi bilan kutib olinmoqda
2023-yil sentyabr holatiga koʻra, Flynas aviaparki quyidagi samolyotlardan iborat:

**Flynas floti**| Samolyot | Miqori | Buyurtmalar | Yoʻlovchilar | Eslatmalar |
| --- | --- | --- | --- | --- |
| B | E | Jami |
| Airbus A320-200 | 9 | — | 8 | 162 | 170 |  |
| Airbus A320neo | 34 | 70 | 8 | 166 | 174 |  |
| Airbus A321XLR | — | 10 | TBA |  |
| Airbus A330-300 | 4 | — | TBA |  |
| Jami | 47 | 80 |  |

### Ilgari parvoz qilgan samolyotlar

Oʻz tarixi davomida tashuvchi quyidagi samolyotlardan foydalangan:

* Airbus A310-300
* Airbus A319
* Airbus A330-200
* Boeing 737-500
* Boeing 757-200
* Boeing 747-400
* Boeing 767-300ER
* Embraer 190LR
* Embraer 195AR

Manbalar
--------

1. ↑  „NAS HOLDING APPOINTS BANDER AL-MOHANNA AS CEO OF THE GROUP".  flynas (1-fevral 2015-yil). 26-iyun 2018-yilda asl nusxadan arxivlandi.
2. ↑  „flynas Takes Delivery of its First Airbus A320neo Aircraft".  flynas (13-noyabr 2018-yil). 14-noyabr 2018-yilda asl nusxadan arxivlandi.
3. ↑  „flynas Headquarters".  Flynas. 2-iyul 2017-yilda asl nusxadan arxivlandi.
4. 1 2  „Saudi's flynas takes delivery of first A320neo" (en). *ArabianBusiness.com*.
5. ↑  „Flynas orders 30 Airbus A320neos" (en).
6. ↑  Flynas (25-fevral 2013-yil). „Nasair launches its first flights from Dammam to Yanbu and Khartoum, launched a new sales office in Jubail to serve Nasair customers in the region". Press-reliz.
7. ↑  *Altuwaijri, Nada*. „Saudi low-cost carrier plans expansion into Europe, Asia". *Al Arabiya News* (18-dekabr 2013-yil).
8. ↑  Flynas (15-oktabr 2014-yil). „Official statement from flynas regarding Global Flight Program flight suspension". Press-reliz.
9. ↑  „flynas W14 Network Changes". *Airline Route* (24-oktabr 2014-yil). 24-oktabr 2014-yilda asl nusxadan arxivlandi.
10. ↑  Pegasus Airlines (11-may 2016-yil). „Flynas and Pegasus code share details". Press-reliz.
11. ↑  „Saudi carrier Flynas joins IATA | Airlines.". *airlines.iata.org*. Qaraldi: 25-fevral 2020-yil.
12. ↑  „Flynas Fleet".  Flynas.
13. 1 2 3 4 5  „Nas Air Fleet Details and History". 15-noyabr 2017-yilda asl nusxadan arxivlandi. Qaraldi: 23-noyabr 2010-yil.
14. ↑  „Airbus Orders & Deliveries".  Airbus (31-avgust 2019-yil). 6-sentabr 2019-yilda asl nusxadan arxivlandi.
15. 1 2 3  „Flynas fleet". *ch-aviation GmbH*. 24-oktabr 2014-yilda asl nusxadan arxivlandi.

Havolalar
---------

* Rasmiy veb-sayti